KUH: UMUHIMU WA MIUNDO MSINGI NCHINI KENYA 
Miundo msingi ni majengo rasmi yanayoendeleza urahisishaji wa maisha ya mwanadamu. Miundo msingi haizalishi moja kwa moja bali huraisisha uzalishaji huo. Hata hivyo, miundo msingi imejigawa katika tanzu mbili - miundo msingi ya propaganda, ambayo hujitokeza waziwazi kisura na hujumuisha vifaa kama mashine, madarajo, nyanja za ndege, mataa ya trafiki na hata vigingi vya nguvu za umeme. Kigezo cha pili ni kile kinachojitokeza kwa njia ya kutoa maarifa tu, yanahitajika kuimarisha uendelezi wa miundombinu kwa mfano, mfumo wa intaneti, na hufahamika kama faraja za miundombinu. Hivyo basi, ni jukumu la wananchi na serikali ya Kenya kuboresha na kulinda miundo msingi ili kujiendeleza kihakika katika sekta hio. 
Miundo msingi ni kigezo kikuu cha kuzalisha kawi katika nyanja tofauti nchini. Kwa kujenga miundo msingi imara, nchi ya  Kenya itaweza kujiendeleza kwa njia madhubuti kwani viwanda vitaenea si haba na kwa njia endelevu inayojumuisha wote na kuchochea uvumbuzi wa kawi tofauti. Viwanda hivyo vinaweza kujumuisha vile vya kujenga mifumo ya maji ili kuwaezesha wananchi nchini Kenya wapate maji kutwa kucha bila upungufu wowote. Hata hivyo, viwanda vingine vinaweza kuhusisha usagaji wa bidhaa za nchi wa kenya, utengenezaji wa riffa mfano makontena, sahani, bakuli na kadhalika. Hakika, kwa njia hii, wananchi wataweza kujitosheleza kwa kupata bidhaa ya lazima hata kujihusisha na biashara za kipeke. 
Kwa yakini, miundombinu imekuwa sekta muhimu nchini Kenya kwani ni kwa kupitia utumizi wa miundo msingi nchi ya Kenya imeweza kupata masoko mapya ambayo imejaliza uingizaji ua bidhaa kutoka nchi mbalimbali na hata nchi ya Kenya kujihusisha katika biashara zinazowezesha uvumbuzi wa masoko haya. Mojawapo ya miundombinu ambayo imewezesha uimarikaji wa masoko mapya ni utumizi wa treni ya SGR. Muundo huu kwa hakika umewawezesha wanabiashara kusafirisha bidhaa zao kutoka nchi yao ya Kenya kwa nchi nyinginezo mfano wa Uganda ambapo wananchi ya Kenya huwafaidi na majani chai na vilevile wakenya hufaidi ndizi za kiganda, matoke. Isitoshe, kuwepo miundo msingi kama nyanja za ndege ambazo pia husaidia nchi ya Kenya kusafirisha bidhaa zao nchi za nje.
Nchi ya Kenya pia imefaidika kutokana na miundombinu ambayo imewasaidia wengi wao kupata ajira. Ni bayana kuwa udumishi wa miundo hiyo, inahitaji waajiri wa kushughulikia maendeleo yao. Hivyo basi, katika utunzi wa vifaa vya barabara mfano wa mataa ya trafiki inahitaji muajiri wa kuhakikisha masharti ya barabarani yasivunjwe. Vilevile, ili kusambaza bidhaa katika migezo tofauti tofauti, wasambazaji huajiriwa kwa mfano, katika usambazaji wa maziwa, nchini Kenya, wasambazaji hao hudamka alfajiri na kusambaza maziwa kila duka lililoagizia. Pia wananchi hufaidi wauzaji kwa kununua vifaa hivyo na ni kwa njia hii miundombinu hujaliza nafasi za kazi nchini Kenya. 
Isitoshe, miundo msingi imeweza kuboresha huduma za kimsingi ya kijamii nchini Kenya. Ni bayana kuwa hospitali, maduka na hata kutumia feri ni vigezo vikuu vya miundombinu vinavyoimarisha maisha ya mwanadamu na hali yake. Ujenzi wa huduma za matibabu umemuwezesha mwananchi wa Kenya kuishi katika hali ya tumaini ya kuwa kukiwepo na balaa yoyote ya kuwa na maradhi, ataweza kujiunga na majengo makuu ya kumpatia afueni. Nchini Kenya, kunazo hospitali kubwakubwa zenye vifaa toshelezi za kuhudumia wagonjwa wao. Isitoshe, nchini Kenya kunayo maduka ya dawa katika kila mtaa, mji na hata madukani ambapo mkenya huhudumiwa iwapo ana hitaji usaidizi. Kwa kweli, majengo haya yanasaidia hali ya maisha ya wanadamu nchini Kenya. 
Naam, nchini Kenya kunao wanaofaidika kwa utumizi wa miundombinu. Hivyo basi ni bayana kuwa miundo msingi huboresha hali ya maisha ya mwanadamu kwa kujistarehesha. Kwa njia ya kutumia barabara zilizojengwa na kujengeka bila kuwa na mashimo ya kusumbua wakati wa usafiri. Wakenya wameweza kujinunulia magari ya kibinafsi ili wajiburudishe na hali ya usafiri uliotengenezwa kisawasawa. Ewaa! Wananchi wa Kenya hata hivyo wameweza kufaidika na vifaa kama televisheni, maji, vigingi vya nguvu za umeme na hata uvumbuzi mpya wa Wi-Fi ambao hutumika kwa kutafuta maarifa kwa njia ya haraka si haba. Miundo msingi imekuwa chanzo cha burudani kwa wananchi wengi wa Kenya kwani ni nadra sana kumkosa yeyote bila uburudani wowote unatokana na miundo hio. Kwani, makaazi yenyewe ya kujisitiri na hali tofauti ya anga ni chanzo cha miundombinu.
Miundo msingi una umuhimu wake halisi kwa wasomi nchini Kenya. Uimarikaji wa miundombinu umewawezesha wanagenzi wengi kupata mazingira dhabiti ya kupata elimu. Bila shaka, uvumbuzi wa miundo hii imepatia wasomi madarasa ya kujikinga na hali ya anga yanapobadilika, wanafunzi wameweza kujengewa maabara "ya kupata elimu ya kisayansi, maktaba ya kujisomea kibinafsi na hata tarakilishi za kuchambua usomi wao. Kwa kuongeza, kiwango cha elimu kimeboreka kwani wasomi siku hizi wanajistarehesha juu ya viti na kutegemea madawati ili wasome bila uchoshi. Lakini hapo kale, nchini Kenya, wanafunzi waliketia nyasi ili wapate elimu. Hakika, wasomi wameweza kusaidika kwa utumizi huu wa miundombinu kwa kujumuisha vigingi vya umeme darasani.
Anha! Kwa kuimarisha hali ya usalama nchini Kenya, wawekezaji wameweza kuvumbua utumizi wa CCTV yaani vikamera vidogo vya kukamata yeyote yule anayejihusisha na wizi au kizivunja sheria za Kenya kwa njia yoyote ile. Kwa kutumia mienendo hii, kumekuwepo hali tulivu kwa mwanadamu yeyote nchini Kenya kwa sababu mvunja sheria yeyote anachukuliwa hatua kali kali kulingana na sheria za serikali zilizochanganuliwa na wakenya wenyewe. Isitoshe, wengine hata huishia gerezani miaka yao yote. Miundombinu kama hiyo kwa yakini huimarisha usalama wa jamii. 
Ukuaji wa kiuchumi hata hivyo hauwezi kuimarika bila miundombinu. Kwa uzalishaji wa miji ainati nchini Kenya wananchi wameweza kujitosheleza kimaish? miundombinu kwa hakika imekuwa muhimu katika uchumi wa Kenya kwa njia pana. Uchumi umeweza kuimarika kwani wananchi wamejishindia ajira, majumba na hata starehe si haba. Kwa kweli hizi ni thibitisho kamili kuwa Kenya inahitaji kuimarisha miundombinu ili ijistareheshe na kujipatia maendeleo ya kutamanika. Hivyo basi, serikali inastahili kuungana na wananchi kujenga nchi kisawasawa. 

Question: Ni bidhaa gani husafirishwa kutoka Kenya kuenda Uganda
Answer: majani chai